Аԥхьанатә афестиваль аиҿкааҩцәа аконцерт мҩаԥыргарц ргәы иҭан С. Ҷанба ихьӡ зху Аԥсуа ҳәынҭқарратә драматә театр асценаҿы, аха атәылаҿы ишьақәгылаз аепидемиологиатә ҭагылазаашьа иахҟьаны, аконцерт уи ашҭаҿы имҩаԥыргеит.
Атеатр ашҭаҿы уи азы идыргылеит асцена ду, ахәаԥшцәа рзы аҟәардәқәа дыргылеит. Иара убас ауаа тәан атеатр ааигәара игылаз атәарҭақәа рҿы, иара убас игыланы иахәаԥшуазгьы рацәан.
Аконцерт аҿы аамҭак азы асцена еицықәгылан шәҩык амузыкантцәа. Апрограмма иалан Аԥсни Урыстәылеи рмузыкантцәа. Урҭ рхыԥхьаӡараҿы: Аԥсны Аҳәынҭқарратә камертә оркестр, Аԥсны Аҳәынҭқарратә хортә капелла, Адыгеиатәи Ареспублика Аҳәынҭқарратә симфониатә оркестр, Вадим Судаков ихьӡ зху Москватәи Аҳәынҭқарратә капелла ахкынагӡаҩцәа, иара убас еицырдыруа ахкынагӡаҩцәа Нана Черқьезиаԥҳа, Алхас Ферзба, Екатерина Богачева, Иулиа Почкалова, Иури Ростоцки, Владимир Казаков.
Иара убас афотосахьақәа шәрыхәаԥшыр ҟалоит:
Россини Аԥсуа драмтеатр аҿаԥхьа: афестиваль "Opera Viva" Аҟәа ишымҩаԥысыз
Аԥсуа иашҭа-акәасқьа, аԥацха, амҳара, аԥсуа инхашьа инҵышьа, иҧсҭазаашьа аазырԥшуа ҭыԥуп ааигәа иаартыз амилаҭтә парк "Аԥсны". Гәдоуҭа араион Мгәыӡырхәа ақыҭа аӡиас Мҷышьҭа ахықәаҿы иаарту апарк аҵакырадгьыл аа-гектарк рҟынӡа инаӡоит.
Аҭыԥантәи ауааԥсыреи урыстәылатәи аррамаҵзурауааи рзы апарк аҭаара хәыдаԥсадоуп.
Аԥсны илеиз ақәыршҩы иахҟьаны Аԥсны аӡхыҵра ҟалеит. Амшцәгьа иҟанаҵаз аԥхасҭа макьана еилкаам, аха иубаратәы иҟоуп ишыӷәӷәоу.
Гәдоуҭа араион 350 ҩны аӡқәа рыҩналеит. Аӡиасқәа Хыԥсҭеи Гәдоуи шьҭыҵит, иара убас шәарҭара змамыз аӡыҷҷақәа хыҵны идәықәлеит.
Аӡиасқәа Гәымсҭеи, Баслеи, Кьылашәыри ааха рнаҭеит Аҟәа ахәҭаки Гәылрыԥшь араиони ӡыла еиқәзыршәоз аӡыӡгагақәа.
АҶА аусзуҩцәа иааиԥмырҟьаӡакәа аус руеит амшцәгьа ахҟьаԥҟьақәа раԥыхразы.
АҞӘА, ԥхынгәы 29 - Sputnik. Ермантәыла атәылахьчара аминистрра аҳәамҭа ҟанаҵеит азербаиџьантәи ар аԥшьаша ауыха аерманцәа рпозициақәа ирылахысуан ҳәа. Абри атәы аанацҳауеит РИА Новости.
"Ԥхынгәы 29 асааҭ 03.00 (02.00 мск) азы аҳәаа гегаркунитәи аучасток аҿы азербаиџьантәи аруаа аиқәшаҳаҭра еилаганы апровокациақәа ирылагеит, аерманцәа рпозициақәа иреихсуан. Аерман ган аҭак ашьҭахь ахымца аанкылан. Асааҭ 07.00 (06.00 мск) рзы иҭынчроуп", - аҳәоит атәылахьчаратә усбарҭа адырраҿы.
Уаанӡа Азербаиџьан атәылахьчара аминистрра аҳәамҭа ҟанаҵахьан Ермантәыла аиқәшаҳаҭра еиланагеит ҳәа.
Ахаша Ереван адырра ҟанаҵеит аҳәааҿы аҭыԥ змаз аиҿахысраан хҩык ҭахеит хәҩык ахәрақәа роуит ҳәа.
Анаҩс Еревани Бақәеи ишьақәдырӷәӷәеит ахымца шааныркыло.